REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/422-13

5. novembar2013. godine

B e o g r a d

Z A P I S N I K

21. SEDNICE ODBORA ZA POLjOPRIVREDU,

ŠUMARSTVO I VODOPRIVREDU, ODRŽANE 4. NOVEMBRA 2013. GODINE

Sednica je počela u 13,25 časova.

Sednici je predsedavao Aleksandar Senić, predsednik Odbora.

Sednici su prisustvovali članovi Odbora: Saša Maksimović, Jasmina Obradović, Velimir Stanojević, Arpad Fremond, kao i Zoran Pralica (umesto Dragana Čolića) i Živojin Stanković (umesto Siniše Lazića), zamenici članova Odbora.

Sednici nisu prisustvovali članovi Odbora: Goran Bogdanović, Snežana Bogosavljević Bošković,Radmila Gerov, Nenad Kitanović, Oto Kišmarton, Ružica Igić, Saša Dujović, Petar Kuntić i Čedomir Protić.

Pored članova Odbora sednici je prisustvovao i narodni poslanik Srđan Milivojević.

Pored članova Odbora sednici su prisustvovali: predstavnici Ministarstva poljoprivrede, šumarstva i vodoprivrede: Danilo Golubović, državni sekretar; Bojana Todorović, Tanja Dinkić, Ministarstvo spoljne i unutrašnje trgovine i telekomunikacija; Freek Janmaat, delegacija EU u Srbiji; Nebojša Ćirjaković, British American Tobacco ( BAT ); Žika Zorkić, Dejan Stanković, Monus; Vladimir Tipsarević, Boris Ivanović, Goran Pekezić, JT International a. d. Senta; Srđan Lazović, Savet stranih investitora; Aleksandra- Knez Milojković, Alijansa za zajedničko dobro, kao i predstavnici sredstava javnog informisanja.

Sednica je održana na osnovu člana 72. stav 5. Poslovnika Narodne skupštine, na kojoj se raspravljalo o Trgovinskom režimu sa EU za trgovinu cigaretama.

U uvodnim napomenama, Danilo Golubović, državni sekretar u Ministarstvu poljoprivrede, šumarstva i vodoprivrede je informisao da je tokom SSP pregovora utvrđen prelazni period (2009-2011 godina) za listu poljoprivrednih proizvoda .Pravni osnov za to je član 39. stav 3. SSP sporazuma. Po njegovim rečima tokom pregovora poregovarački tim rbije je pokušao da doda 45000 tona na postojeću kvotu od 180000 tona. Ponuda Evropske komisije je bila 1000 tona. U vezi trgovinskog režima za cigarete za zemljama EU, Golubović je informisao da je Vlada je prihvatila predlog da se 1600 tona cigareta iz Hrvatske kao i iz ostalih EU zemalja carini po stopi od 15%, a 25 tona po stopi od 10%. Preko te kvote carina će biti 57,6%. Državni sekretar je još istakao da Srbija ima bezcarinski izvoz u EU za 95% svojih poljoprivrednih proizvoda, osim za šećer, bejbi bif, vino i pojedine proizvode ribarstva za koje su utvrđene kvote iznad kojih se njihov izvoz carioni.

Aleksandar Senić, predsednik Odbora, istakao je, da proizvodno-prometni lanac duvanske industrije sporazuma obezbeđuje zaposlenje oko 130000 ljudi u Srbiji, prihodi od akciza u 2012 godini su dostigli 11% ukupnog prihoda budžeta Srbije. Privatne investicije iznose više milijardi evra od 2003 godine i duvanska industrija doprinosi sa 2,6% u BDP Srbije.

Po rečima Srđana Lazovića, prihvatanje kvote od 1625 tona će imati negativne posledice po duvansku industriju. Izneta je sugestija da način distribucije usvojene kvote bude transparentan, odnosno da podela kvote bude na bazi unapred utvrđenih kriterijuma koji su jasni svim tržišnim igračima. Goran Pekezić, JT International a. d. Senta, ukazao je na potrebu predvidljivosti regulatornog okruženja koji se odnosi na duvansku industriju. Posebno je istaknut problem nelegalne trgovine rezanim duvanom. Narodni poslanik, Srđan Milivojević, istakao je, da su se približile cene najjeftinijih i najskupljih cigareta a da su se korisnici okrenuli tržištu duvana na pijacama i ukazao je na potrebu pažljivijeg pregovaranja u budućnosti.

U diskusiji narodni poslanici su postavili pitanja, izneli stavove, mišljenja i predloge i dali sugestije. Postavljena su sledeća pitanja:

- šta Ministarstvo radi po pitanju transparentnosti utvrđenih kvota i da li se utvrđuju kriterijumi kako će ona biti obavljena?

- šat Ministarstvo radi po pitanju nelegalne trgovine rezanim duvanom?

- kakva će biti politika akciza i poreza za 2014. godinu?

Bojana Todorović, Ministarstvo spoljne i unutrašnje trgovine i telekomunikacija, ukazala je na potrebu da se sa proizvođačima duvana napravi dogovor oko transparentne podele kvota.

Narodni poslanik, Srđan Milivojević, izneo je predlog da se formira radna grupa koja bi napravila dogovor oko transparentne podele kvota a da narodni poslanici budu informisani prilikom izglasavanja budžeta o stavu proizvođača po pitanju akciza na duvan za sledeću godinu.

U diskusiji su učestvovali narodni poslanici Aleksandar Senić, Srđan Milivojević; Danilo Golubović, državni sekretar u Ministarstvu poljoprivrede; Srđan Lazović, Savet stranih investitora; Goran Pekezić, JT International a. d. Senta; Bojana Todorović, Ministarstvo spoljne i unutrašnje trgovine i telekomunikacija; Freek Janmaat, delegacija EU u Srbiji.

Pošto drugih pitanja i predloga nije bilo, sednica je završena u 14,30 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Veljko Racković Aleksandar Senić